joelniklaus/EU_Wikipedias huggingface dataset:
United Airlines

United Airlines on yhdysvaltalainen vuonna 1926 perustettu reittilentoyhtiö, joka työllistää yli 88 500 ihmistä. Yhtiön pääkonttori sijaitsee Willis Towerissa, Chicagossa. Matkustajamäärissä mitattuna United Airlines on maailman kolmanneksi suurin lentoyhtiö, ja se kuljettaa päivässä keskimäärin yli 45 000 matkustajaa. Lentoyhtiö lentää Codeshare-lentoja useiden lentoyhtiöiden kanssa, joiden joukkoon kuuluvat esimerkiksi Aer Lingus ja Hawaiian Airlines. United Airlinesin suurimpiin kilpailijoihiin kuuluvat esimerkiksi Delta Air Lines ja American Airlines.

Toukokuussa 2010 yhtiö ilmoitti fuusioituvansa Yhdysvaltojen neljänneksi suurimman lentoyhtiön, Continental Airlinesin, kanssa. 27. elokuuta 2010 Yhdysvaltain oikeusministeriö hyväksyi fuusion. Molempien yhtiöiden osakkeenomistajat hyväksyivät sopimuksen 17. syyskuuta 2010. Kauppa saatiin päätökseen 1. lokakuuta 2010. Nykyinen yhtiö käyttää United Airlinesin nimeä sekä Continental Airlinesin väritystä ja tunnusta.

Laivasto

Laivaston keski-ikä lokakuussa 2022 on 17,0 vuotta.

Boom Overture 
Yhtiö tilasi kesäkuussa 2021 15 Boom Overture yliäänikonetta. Kone pystyy kuljettamaan 65-88 matkustajaa ja lentämään 1,7 Machin nopeudella lähes 8000 kilometrin päähän. Esimerkiksi lento Tokiosta Seattleen kestää tavallisella lentokoneella 8,5 tuntia, mutta Overturella lento kestää 4,5 tuntia.

Onnettomuuksia 
United Airlinesin lento 585 

United Airlinesin lento 175 

United Airlinesin lento 629 

United Airlinesin lento 232 

United Airlinesin lento 811

Lähteet

Aiheesta muualla 

 United Airlines
Maailmanlaajuiset sivut 
United Cargo
United Services

Yhdysvaltalaiset lentoyhtiöt
Star Alliance
Juha Föhr

Juha Föhr (s. 3. heinäkuuta 1958 Piikkiö) on suomalainen meteorologi. Hän työskenteli aiemmin Yleisradiossa. Nykyisin hän työskentelee Foreca Oy:n palveluksessa.

Föhrillä oli oma ohjelma Nelosella kanavan ensimmäisenä vuonna. Ohjelmassa oli säätiedotuksen lisäksi vieras.

Föhr on ollut vihreiden edustaja Helsingin kaupunginvaltuustossa. Hän on pyrkinyt eduskuntaan sekä Euroopan parlamenttiin tuloksetta. Föhr katsoi hänestä tehtyjen Huuliveikot-sketsisarjassa esitettyjen sketsien vahingoittaneen mahdollisuuksiaan menestyä vaaleissa.

Föhrin homoseksuaalisuus nosti kohua mediassa, kun hän tuli ”kaapista ulos” keväällä 1996 osallistuen suureen homoliittokeskusteluun. Asialla oli spekuloitu jo aiemmin iltapäivälehdissä, mutta myöhemmin Föhr antoi aiheesta harkiten haastatteluja muutamiin aikakauslehtiin. Tämä herätti keskustelua myös laajemmin mediassa.

Föhr ei ole suorittanut aloittamiaan meteorologian opintoja loppuun. Vuonna 2007 hän kuitenkin valmistui humanististen tieteiden kandidaatiksi pääaineenaan germaaninen filologia.

Lähteet 

Vihreän liiton poliitikot
Helsingin kaupunginvaltuutetut
Suomalaiset meteorologit
Suomalaiset televisiokasvot
Vuonna 1958 syntyneet
Elävät henkilöt
Päiviö Pyysalo

Pekka Päiviö Pyysalo (s. 1. kesäkuuta 1946 Lappeenranta) on suomalainen televisio-ohjaaja ja tuottaja. Hän on toiminut MTV3:n viihde- ja ohjelmapäällikkönä 1984–2001. Hänestä on käytetty kuvaavaa ilmaisua ”TV-viihteen yleismies”. Pyysalo on ohjannut muun muassa televisiosarjat Parempi myöhään... (1979–1980), Vesku rempallaan (1992), Koomikon kuva (2002), Speden parhaat (2003) ja Pirjo, Pirjo ja Mato (2005). Lisäksi hän oli mukana Tenavatähti-laulukilpailun tuotannossa. Ohjaamisen ja tuottamisen lisäksi hän juonsi myös MTV3-kanavalla vuosina 1997–1999 esitettyä Onnenruudut-visailuohjelmaa.


Lähteet

Internet
Viihteen 50.  MTV3.

Viitteet

Aiheesta muualla 
 

Suomalaiset televisio-ohjaajat
Suomalaiset televisiotuottajat
Suomalaiset tietokilpailujuontajat
Vuonna 1946 syntyneet
Elävät henkilöt
Melodika

Melodika on eräs 1950-luvulla markkinoille tullut koskettimistollinen puhallinsoitin, jonka ääniala on tyypillisesti kaksi tai kolme oktaavia. Ääni muodostuu suukappaleen kautta puhallettavan ilman virtauksesta painetun vapaalehdykkäkielen lävitse koskettimia painettaessa. Äänenmuodostus instrumentin sisällä tapahtuu samalla tavalla kuin harmonikassa, jonka ääntä melodikan ääni myös muistuttaa.

Melodikoja valmistetaan erityyppisiä, joista yleisin on tenorimelodika. Sopraano- ja alttomelodikat ovat ohuempia ja koskettimisto niissä on usein erilainen. Myös bassomelodikoja on olemassa. Melodikat valmistetaan lähes poikkeuksetta muovista, minkä ansiosta instrumentin hinta on alhainen. Suurin valmistaja, Hohner, toi instrumentin ensimmäisenä markkinoille. Muita valmistajia on muun muassa Samick. Eri valmistajilta on ilmestynyt melodikan kaltaisia puhallinsoittimia eri nimillä, esimerkiksi Yamahalta pianica.

Varhaisimpiin melodikaa musiikissaan käyttäneisiin artisteihin kuuluu muun muassa jamaikalainen reggae-muusikko Augustus Pablo. Rock-yhtye R.E.M. on käyttänyt melodikaa kappaleissaan Find the River ja Boy in the Well, joista jälkimmäisessä on melodikasoolo.

Aiheesta muualla

Melodicas.com -sivusto

Puhallinsoittimet
Vapaalehdykkäsoittimet
The Getaway (videopeli)

The Getaway on Team Sohon kehittämä vuonna 2002 PlayStation 2:lle julkaistu toimintaseikkailupeli. Pelin tapahtumat sijoittuvat Lontooseen. Pelin jatko-osa The Getaway: Black Monday julkaistiin vuonna 2004.

Tarina

Hahmot 
 Mark Hammond – päähenkilö, pelattava hahmo
 Yasmin
 D.C. Frank Carter - toinen pelattava päähahmo
 Charlie Jolson 
 Jake Jolson – yksi Charlien rikostovereista sekä Charlien poika
 Susie Hammond – Markin vaimo
 Alex Hammond – Markin ja Susien poika
 Nick Collins – gangsteri
 Shan Chu – kiinalaismafian jäsen, omistaa kiinalaisenravintolan Chinatownissa
 Jamahl – Yardie-jengin jäsen

Juoni 

Menneisyydessään rikollistyötä tehneen Mark Hammondin vaimo Susie ammutaan heidän talonsa edessä, kun tämä on viemässä heidän lastansa Alexia kouluun. Susie menehtyy kadulle kereten sanoa ”Pelasta poikamme”. Alex kidnapataan ja Mark lähtee kidnappaajien perään. Hän seuraa heitä ja löytää heidän salaisen piilopaikan, jossa Markille selviää kaikki. Kaiken takana on Charlie Jolson, Lontoon suurin ja kunnioitetuin gangsteri. Hän alkaa kiristää Markia, joka joutuu tekemään rikoksia ja hankkimaan lunnaat, jotta hän saa nähdä Alexin. Charlien rikoskumppani Yasmin lupaa auttaa Markia sillä ehdolla, että tämä auttaa häntä. Samaan aikaan poliisi D.C. Frank toisella puolella Lontoota haaveilee pidättävänsä Charlie Jolsonin.

Vuoden 2002 videopelit
Toimintaseikkailupelit
Avoin pelimaailma -pelit
PlayStation 2 -pelit
Sewardin niemimaa

Sewardin niemimaa on niemimaa läntisessä Alaskassa. Sewardin niemimaa työntyy Beringininmerelle Beringinsalmen, Nortoninlahden, Tšuktšimeren ja Kotzebuensalmen välissä. Se on kooltaan noin 53 400 neliökilometriä. Sen pituus on noin 290 kilometriä ja leveys 210 kilometriä. Keskikorkeus niemimaalla on noin 600 metriä. Korkein kohta löytyy Kigluaik vuorilta jonka korkein kohta Mount Osborn on 1 437 metrin korkuinen.

Prince of Walesin niemi on niemimaan läntisin kärki ja Amerikan mantereen läntisin kohta josta on matkaa Venäjän ja Yhdysvaltojen merirajalle noin 15 kilometriä. Sen pohjoisin kohta on Napapiirillä. Niemimaa nimettiin vuonna 1898 Alaskan Yhdysvalloille hankkineen William H. Sewardin mukaan.

Lähteet

Aiheesta muualla 

 

Alaskan maantiede
Yhdysvaltain niemimaat
Vasile Lupu

Vasile Lupu (1595–1661) oli Moldavian ruhtinas vuosina 1634-1653. Hän oli mahdollisesti albanialaista syntyperää, joidenkin lähteiden mukaan romaanista aromanian kieltä äidinkielenään puhunut. Romanialaiset pajarit eli suurmaanomistajat valitsivat hänet ruhtinaakseen, koska hän oli vastustanut kreikkalaisten ja Levantin valtapyrkimyksiä alueella. 

Vasile Lupun aikaisista luomuksista on mainittava Iașin Kolmen hierarkin Vasilen, Grigoren ja Ioanin (Trei Ierarhi) luostari ja kirkko.  

Hallitsijat
Vuonna 1595 syntyneet
Vuonna 1661 kuolleet
Otavamedia

Otavamedia Oy (aikaisemmin Yhtyneet Kuvalehdet Oy) on suomalainen vuonna 1934 perustettu aikakauslehtiä ja verkkopalveluita kustantava yhtiö.

Historia
Otava ja Werner Söderström perustivat yhtiön omien aikakauslehtiensä julkaisijaksi. Nykyisin yhtiö kuuluu Otava-konserniin, joka syntyi vuonna 1998 Otavan lunastaessa itselleen WSOY:n osuuden Yhtyneet Kuvalehdet Oy:n, Suuri Suomalainen Kirjakerho Oy:n ja Acta Print Oy:n osakkeista. WSOY:n piti irrottautua yhtiöstä, koska se oli fuusioitunut Sanoma Oy:n kanssa. Yhtiön ensimmäinen toimitusjohtaja oli Jorma Reenpää vuosina 1934–1960. Yhtyneet Kuvalehdet osti vuonna 1988 kilpailevan Lehtimiehet Oy:n julkaisutoiminnan. Yhtiön nykyinen nimi otettiin käyttöön 1. huhtikuuta 2010.

Liiketoiminta
Otavamedia Oy kustantaa Suomessa yhteensä 25 yleisöaikakauslehteä, joita ovat muun muassa Seura, Anna, Suomen Kuvalehti, Kotiliesi ja Tekniikan Maailma. Suosittuja sivustoja ovat esimerkiksi Suomenkuvalehti.fi, Kaksplus.fi ja Anna.fi. Otavamedian mobiilisivut tavoittavat kuukausittain 2,5 miljoonaa suomalaista.

Otavamedia OMA on erikoistunut suunnittelemaan ja toteuttamaan yrityksille omia medioita sekä digipalveluissa että printissä.

Otavamedian lisäksi Otava-konserniin kuuluvat myös Kustannusosakeyhtiö Otava, Like Kustannus, Kustannusosakeyhtiö Moreeni, Kustannusosakeyhtiö Nemo, Otavan Kirjapaino, Suomalainen Kirjakauppa, Otavan Uudet liiketoiminnat.

Otavamedian kustantamat lehdet ja painetun lehden lukijamäärät

Huomautukset

Lähteet

Aiheesta muualla 
 Otavamedia Oy
 Pilke, Helena: Seitsemän sukupolvea, 200 vuotta kustannustoimintaa. Kirja-arvostelu teoksesta Salokannel, Juhani: Hengen paloa & painettua sanaa. Renqvist-Reenpäät kustantajina 1815–2015. Otava, 2015. (Agricolan kirja-arvosteluja, 26.5.2015.)

Kirjallisuutta 
 Karlsson, Risto: Kansikuva uusiksi – 60 vuotta elämää ja ihmisiä Yhtyneissä Kuvalehdissä. Yhtyneet Kuvalehdet 1996. ISBN 951-9435-65-4
Ciaran Bourke

Ciaran Bourke (18. helmikuuta 1936 – 10. toukokuuta 1988) oli irlantilainen muusikko. Hän oli yksi The Dubliners -yhtyeen perustajajäsenistä. Hän soitti yhtyeessä kitaraa, huuliharppua ja tinapilliä, ja sävelsi monia sen kappaleista. Bourke oli The Dublinersin ainoa yliopistossa opiskellut jäsen. 

Bourke kärsi vuonna 1974 aivoverenvuodon, josta ei koskaan täysin parantunut, eikä kyennyt enää esiintymään. Yhtye piti kuitenkin hänen "paikkaansa avoimena" ja jakoi keikkatulot hänen kanssaan Bourken kuolemaan asti.

Lähteet 

Irlantilaiset kitaristit
Vuonna 1936 syntyneet
Vuonna 1988 kuolleet
Sähköviulu

Sähköviulu on sähköisesti vahvistettu viulu. Se poikkeaa tavallisesta viulusta myös siten, että sähköviulussa on monesti 5–7 kieltä. Sähköviulu on huomattavasti harvinaisempi kuin tavallinen viulu. Sitä ovat kuitenkin käyttäneet muun muassa jotkin progressiivisen rockin yhtyeet ja artistit, kuten King Crimson (1973–1974 vuosien kokoonpanossa), Gentle Giant ja 
Curved Air sekä Emilie Autumn. Sähköviulu keksittiin 1910-luvulla jolloin sitä käyttivät pääosin jazz-artistit. Nykyään sähköviulua käytetään metal-, rock-, pop-, hiphop-, jazz- ja kantrimusiikissa. Sähköviulu nähdään usein kokeellisena instrumenttina sillä se on harvinaisempi kuin sähkökitara.

Sähköviulisteja 
Greg Kupka
Jean-Luc Ponty
Tom Rigney
Davis Cross
Jerry Goodman
John Cale
Emilie Autumn
Sugizo
Vanessa Mae

Viulu
Beverly Hills kyttä

Beverly Hills kyttä on Martin Brestin ohjaama toimintakomedia vuodelta 1984. Elokuvan pääosassa on Eddie Murphy ja muissa keskeisissä rooleissa nähdään mm. Judge Reinhold.

Alun perin Axel Foleyn roolissa piti olla Sylvester Stallone, mutta hän halusi elokuvaan enemmän toimintaa kuin budjetti antaisi myötä. Stallone pudotettiin pois ja rooli annettiin Eddie Murphylle.

The New York Timesin kriitikot valitsivat Beverly Hills kytän vuonna 2004 yhdeksi kaikkien aikojen tuhannesta parhaasta elokuvasta maailmassa.

Juoni 

Elokuva kertoo Detroitissa asuvasta rääväsuisesta poliisista Axel Foleysta. Foley on usein ongelmissa koska ei piittaa esimiestensä käskyistä vaan hoitaa rikolliset oikeuden eteen omalla tavallaan. Raskaan työpäivän jälkeen Foley saapuu kotiinsa jossa tapaa vanhan ystävänsä Mikey Tandinon jolla on ongelmia suuremman luokan rikollisten kanssa. Gangsterit kuitenkin pian surmaavat Mikeyn. Foley haluaisi jutun tutkittavakseen, mutta hänen esimiehensä kieltää tätä puuttumasta asiaan. Foley lähtee kuitenkin Beverly Hillsiin, jonne murhan jäljet johtavat.

Näyttelijät

Jatko-osat 
 Beverly Hills kyttä 2 (1987)
 Beverly Hills kyttä 3 (1994)
 Beverly Hills kyttä: Axel Foley (TBA)

Lähteet

Vuoden 1984 yhdysvaltalaiset elokuvat
Beverly Hills kyttä -elokuvat
Martin Brestin ohjaamat elokuvat
Ruokatorven syöpä

Ruokatorven syöpä  on ruokatorvessa sijaitseva pahanlaatuinen kasvain. Se aiheuttaa erilaisia oireita, kuten dysfagiaa (nielemisvaikeuksia) ja kipua. Pienet ja paikalliset kasvaimet poistetaan yleensä kirurgisesti. Levinnyttä ruokatorven syöpää hoidetaan tavallisesti sädehoidolla, kemoterapialla ja yhdistelmähoidolla. Ennuste riippuu syövän levinneisyydestä mutta on yleensä huono: noin 8 % sairastuneista on elossa viiden vuoden kuluttua taudin diagnosoinnista. Ruokatorven karsinoomia ovat levyepiteelikarsinooma ja adenokarsinooma, jolle altistaa pitkään jatkunut refluksitauti.

Suomessa todetaan vuosittain vajaat 200 uutta ruokatorvisyöpätapausta. Vaikka sairaus on Suomessa selvästi harvinaistunut, on se maassa yhä hieman muita Pohjoismaita yleisempi.

Oireet 
Nielemisvaikeudet ovat ruokatorven syövän tyypillisin ensioire. Joskus sairauteen liittyy myös kipua ja verenvuotoa. Jos syöpä on levinnyt, etäpesäkkeet aiheuttavat erilaisia oireita.

Hoito 
Ruokatorven syöpä todetaan usein vasta silloin, kun se on jo ennättänyt levitä. Jos sairaus ei kuitenkaan ole levinnyt, on mahdollista poistaa syöpäkasvain kirurgisesti.

Monesti sädehoito jarruttaa ruokatorven syövän kehitystä.

Riskitekijät 
Ruokatorven syövän riskitekijöitä ovat sen esiintyminen suvussa, korkea ikä ja alkoholi sekä tupakointi ja nuuskan käyttö. Barrettin ruokatorvi altistaa taudille. Myös akalasiaa sairastavilla on korkeampi sairastumisvaara.

Lähteet 

Syöpätaudit
Seulonnan keskeiset artikkelit
Virtsaputki

Virtsaputki eli urethra tai uretra on putkimainen elin, jonka kautta virtsa poistuu elimistöstä. Lisäksi miehen ja useimpien muiden nisäkäsurosten siemenneste poistuu elimistöstä virtsaputken kautta.

Ihmisen virtsaputken anatomiaa

Virtsaputki on sileästä lihaskudoksesta, sidekudoksesta ja limakalvosta koostuva putkimainen elin, joka alkaa virtsarakosta ja päättyy kehon ulkopinnalle sukupuolielinten alueelle. Virtsaamista hallitaan virtsaputken toimintaa säätelevän virtsaputken sulkijalihaksen, musculus sphincter urethrae, avulla.

Miehen virtsaputki

Noin 20–25 cm pitkä virtsaputki alkaa virtsarakon alaosasta ja kulkee ensin eturauhasen, sitten lantion lihasten ja lopulta siittimen läpi virtsaputken paisuvaisen sisällä. Virtsaputken suu sijaitsee siittimen päässä, terskan kärjessä. Eturauhasessa siemenjohtimet yhtyvät virtsaputkeen, samoin eturauhasen alapuolella sijaitseva bulbouretraalirauhanen liittyy virtsaputkeen.

Naisen virtsaputki

Noin 3–5 cm pitkä virtsaputki alkaa virtsarakon alaosasta ja kulkee lantion lihasten läpi. Virtsaputken suu avautuu hävyn seudulle, häpykielen ja emättimen väliin.

Sairaudet
Virtsaputken yleisimpiin sairauksiin kuuluu virtsaputken tulehdus, urethritis eli uretriitti, joka on yleinen syy kivulle virtsatessa. Naiset saavat miehiä helpommin virtsarakkotulehduksen eli kystiitin, koska heidän rakkoa tulehduksilta suojaava virtsaputkensa on paljon lyhyempi kuin miehillä. 

Virtsaputken ahtauma, strictura urethrae, voi aiheutua iskusta tai tulehduksesta. Nämä ovat miehillä yleisempiä pitemmän virtsaputken vuoksi.

Virtsarakon ekstrofiassa virtsaputki ja -rakko ovat jääneet sulkeutumatta.

Virtsaputken syöpä on erittäin harvinainen. Virtsaputkessa voi esiintyä virtsakiviä.

Katso myös
 Virtsarakko
 Virtsa
 Siemenneste
 Siitin
 Häpy

Lähteet
 Virtsaputki Solunetti.fi

Viitteet

Aiheesta muualla 

Virtsanerityselimistö
Seulonnan keskeiset artikkelit
Kecskemét

Kecskemét [] on kaupunki Unkarin keskiosassa Bács-Kiskunin läänissä Budapestin ja Szegedin puolivälissä, 86 kilometriä kummastakin. Kaupungissa oli 111 428 asukasta vuonna 2009, joten se on maan kahdeksanneksi suurin kaupunki asukasluvun mukaan. Kaupungin pinta-ala on 321,36 neliökilometriä. Kecskemét on Bács-Kiskunin läänin pääkaupunki.

Zoltán Kodály on syntynyt Kecskemétissä. 

Kecskemétin suomalainen ystävyyskaupunki on Hyvinkää.

Lähteet

Aiheesta muualla 

 Kaupungin kotisivut

Unkarin kaupungit
Lahti (maantiede)

Lahti on esimerkiksi meren tai järven rantaviivasta sisään pistävä vesialue. Pienehköt lahdet voivat olla lahdelmia, lahdekkeita tai poukamia. Vuono on jyrkkärantainen, pitkä ja kapea lahti, laguuni taas merestä särkän tai riutan erottama lahti.

Suuria lahdiksi nimettyjä merenlahtia 
Adeninlahti
Biskajanlahti
Bengalinlahti
Guineanlahti
Hudsoninlahti
Jamesinlahti
Kalifornianlahti
Meksikonlahti
Pohjanlahti
Riianlahti
Suomenlahti

Lähteet

Aiheesta muualla 

Seulonnan keskeiset artikkelit
Pyhän Nikolaoksen katedraali

Pyhän Nikolaoksen katedraali on Kuopiossa sijaitseva Kuopion ortodoksisen seurakunnan sekä samalla koko Kuopion ja Karjalan hiippakunnan pääkirkko. Kirkko on valmistunut 1903 ja se on pyhitetty Pyhän Nikolaoksen muistolle. Vuosina 1902–1903 rakennetun kirkon suunnitteli viipurilainen rakennusmestari Aleksander Isakson. Julkisivu on rapattu ja maalattu näyttämään punaiselta tiileltä, mutta rappauksen alta löytyy myös aito tiili. Ulkonöltään se muistuttaa punatiilisiä samanaikaisia varuskuntakirkkoja. Ikonostaasi on valmistettu Pietarissa Aleksanteri Nevskin lavrassa ja se on lahjoittanut kenraalikuvernööri Bobrikov. Kelloja on kahdeksan kappaletta. 

Kirkon vihki käyttöön Suomen toinen ortodoksinen arkkipiispa, arkkipiispa Nikolai vuonna 1904. Kirkko on peruskorjattu vuosina 2003-2004 ja arkkipiispa Leo vihki sen uudelleen käyttöön vuonna 2004. Peruskorjauksessa ikonostaasin kultaukset uusittiin sekä sisätilat remontoitiin täysin.

Lähteet

Aiheesta muualla 

 Kuopion katedraalista
 Kuopion ortodoksisen seurakunnan alueella olevat pyhäköt

Kuopion kirkot
Suomen ortodoksiset kirkkorakennukset
Suomen tuomiokirkot
Suomen kivikirkot
Väinölänniemi (kaupunginosa)
Forssan kirkko

Forssan kirkko sijaitsee kaupungin keskustassa niin sanotulla Ståhlmanin kalliolla. Kirkko rakennettiin 1914–1917 Kalliomäen kaupunginosaan arkkitehti Josef Stenbäckin piirustusten mukaan. Punatiilinen kirkko edustaa uusgoottista ja kansallisromanttista tyyliisuuntaa. 

Kirkon vihki käyttöön teologian tohtori Erkki Kaila 15. syyskuuta 1918. Kirkon rakentamiseen vaikutti osaltaan Forssa-yhtiö. Työntekijöille haluttiin rakentaa oma kirkko, ettei tarvitsi matkustaa Tammelaan kirkonmenoihin.

Kirkko on rakennettu itä-länsisuuntaan, mutta hieman poikkeavasti pääovi on itäpäädyssä, ja alttaritaulu sekä kirkon torni länsipäädyssä. Kirkosta itään sijaitsee Kalliomäen kaupunginosa, joka aikoinaan oli tehtaan työväen asuinaluetta. Perinteisesti kirkon alttari rakennettiin nousevan auringon puolelle. 

Kirkon erikoisuus on sen kuoriosan kolme lasimaalausta, jotka on maalannut Erik O. W. Ehrström. Teokset esittävät Jeesuksen syntymää, ristiinnaulitsemista ja ylösnousemusta. Maalaukset ovat vuodelta 1923.

Kirkon tornissa on kolme kelloa, jotka on lahjoittanut K. E. Palmén. Kelloille on annettu nimet De Gloria, Patriae Lux ja Labori Pax (Jumalalle kunnia, Isänmaalle valo ja Työlle rauha).

Nykyiset urut ovat vuodelta 1979. 34-äänikertaiset urut on valmistanut Urkutehdas Veikko Virtanen.

Kirkon sisätilat peruskorjattiin vuonna 1998 ja ulkoalueet ehostettiin vuonna 2000. Kirkkorakennuksen julkisivut, etenkin rapistunut torni, korjattiin kesän 2006 aikana.

Aiheesta muualla 

Josef Stenbäckin suunnittelemat rakennukset
Forssan rakennukset ja rakennelmat
Suomen kivikirkot
Kanta-Hämeen kirkkorakennukset
Fallen (Evanescencen albumi)

Fallen on rockyhtye Evanescencen albumi, joka julkaistiin vuonna 2003. Vuonna 2004 albumista julkaistiin uusi versio, jolla on mukana myös ”My Immortal” -kappaleen radioversio ”My Immortal (Band Version)”.

Albumia on myyty maailmanlaajuisesti yli 15 miljoonaa kappaletta, ja se on myynyt Yhdysvalloissa 7-kertaista platinaa. Suomessakin se oli vuoden 2003 toiseksi myydyin ulkomainen albumi yli 50 000 kopion myynnillä. Korkeimmillaan albumi oli Suomen albumilistalla listaykkösenä.

Kappaleet 
 
 
 
 
 
 
 
 
 
 
 
 

Japanin bonuskappale

Kokoonpano 
 Amy Lee – laulu, kuorosovitukset
 Ben Moody – kitarat, perkussiot, ohjelmointi
 David Hodges – piano, koskettimet, ohjelmointi
 Francesco DiCosmo – basso
 Josh Freese – rummut
 Zac Baird – musiikkiohjelmointi
 Chris Johnson – musiikkiohjelmointi
 Los Angeles Millenium Choir – kuoro
 Paul McCoy – laulu (kappale 2)

Singlet 
 ”Bring Me to Life” (2003)
 ”Going Under” (2003)
 ”My Immortal” (2003)
 ”Everybody’s Fool” (2004)
 ”Imaginary” (2004, julkaistu vain Espanjassa)

Arvostelut 
 Allmusic: 
 Desibeli.net: 
 Entertainment Weekly: B–
 Rolling Stone: 
 Soundi: 
 Spin:

Lähteet 

Vuoden 2003 esikoisalbumit
Evanescencen albumit
Anadyr (kaupunki)

Anadyr (, tšuk. Въэӈын (Wengön) ja Кагыргын (Kagörgön), vuoteen 1920 saakka Novo-Marijnsk) on satamakaupunki Anadyrjoen suulla Beringinmeren Anadyrinlahden rannalla Venäjällä. Anadyr on Tšukotkan autonomisen piirikunnan pääkaupunki. Vuonna 2010 kaupunki oli Tsukotkan suurin kaupunki 13 045 asukkaallaan.

Historiaa
Anadyrin linnoituksen (1649–1771) paikkakunnalle perusti S.I. Dežnjov. Vuonna 1889 samalle paikalle perustettiin taajama Venäjän keisarikunnan raja-asemaksi nimellä Novomarinsk, jonka nimen se sai tsaari Aleksanteri III:n vaimon Maria Feodorovnan mukaan. Vuonna 1923 (toisen lähteen mukaan 1920) kaupunki nimettiin uudelleen läheisen joen mukaan. Paikkakunta pysyi taajamana vuoteen 1965 saakka, jolloin se muutettiin kaupungiksi.

Asukasluvun kehitys 
Oheinen taulukko kuvaa Anadyrin kaupungin ja piirikunnan väkiluvun kehitystä vuosien 1959–2010 väestönlaskentojen perusteella. Joissain laskennoissa kaupungin väkiluku sisältyy piirin väkilukuun, joissain ne ovat erikseen.

Kaupungin rakennuskannassa on 2–4-kerroksisia tiilirakennuksia, mukana yksittäisiä rakennuksia 1800-luvulta tai 1900-luvun alusta. Asemakaava on suorakulmainen.

Kaupungin elinkeinoihin kuuluvat muun muassa kalastus ja kaivosteollisuus (hiilikaivoksia). Kaupungissa toimii normaalikoulu, kotiseutumuseo ja televisioasema. Venäjän luoteisosien kylmälaboratorio, Venäjän tiedeakatemian tutkimuskeskus. Kaupungin satamasta on meriliikennettä Venäjän kaukoidän useisiin muihin satamakaupunkeihin. Kaupungissa on lentoasema.

Vuonna 2012 aloitettiin rakentamaan ympärivuotista tieyhteyttä Anadyriin.

Kuvia

Lähteet

Aiheesta muualla 

Tšukotkan kaupungit
Zlín

Zlín () on kaupunki Määrin kaakkoisosassa Tšekissä. Ensimmäiset kirjalliset merkinnät siitä on 1300-luvulta. Vuosina 1894–1932 kaupunki kasvoi kenkätehtailija Tomáš Baťan käsissä 300 asukkaan pikkukaupungista 35 000 asukkaan keskukseksi. 

1948 kommunistihallinto yhdisti Zlínin naapurikaupunkeihin ja nimesi uudelleen Gottwaldoviksi presidentti Klement Gottwaldin mukaan. Vuonna 1990 vanha nimi palautettiin ja nykyisin kaupungissa on 75 860 asukasta (2009).

Lähteet

Aiheesta muualla 

 Zlinternational  

Tšekin kaupungit
Jari Latomaa

Jari Latomaa on suomalainen muusikko ja tuottaja.

Latomaa on toiminut muun muassa Yön kosketinsoittajana (2000-2009, vakituisena jäsenenä 2010-2019) ja soittanut yhteissä Still ja Riemudivisioona. Latomaa soittaa koskettinsoittimia, harmonikkaa ja toimii taustalaulajana. Hän on sovittanut monia kappaleita.

Latomaa on myös koonnut, ohjelmoinnut, äänittänyt ja tuottanut levyjä yhteistyössä muun muassa Lovexin, Uniklubin, White Flamen ja Pate Mustajärven kanssa.

Jari on tehnyt myös sävellyksiä mm. Pate Mustajärvelle, Taikakuulle ja Yölle.

Lähteet 

Yön jäsenet
Suomalaiset harmonikansoittajat
Suomalaiset kosketinsoittajat
Suomalaiset musiikkituottajat
Suomalaiset musiikkiäänittäjät
Suomalaiset rockmuusikot
Suomalaiset säveltäjät
Syntymävuosi puuttuu
Elävät henkilöt
Päivi Lepistö

Päivi Elina Lepistö (s. 15. toukokuuta 1973 Kihniö) on suomalainen laulaja. Hän on toiminut Movetron-yhtyeen laulajana vuodesta 1994. Vuonna 2002 hän julkaisi albumin Yöperhonen, jonka ensimmäisenä singlenä julkaistiin vuotta aiemmin kappale ”En kaipaa sua”. Hänen sooloprojektissaan soittivat tällöin basisti Jykä Sirainen, kosketinsoittaja Petri Alanko, kitaristi Janne Lahtinen ja rumpali Antti Mäkelä. Movetroniin kuuluvat Lepistön lisäksi Jukka Tanttari (syntetisaattori) ja Timo Löyvä (syntetisaattori).

Lepistö laulaa Olli Lindholmin kanssa kaksinlauluna kappaleen ”Etkö unta saa?” Yön Rakkaus on lumivalkoinen -albumilla ja toimii taustalaulajana Yön Kuolematon-albumin ”Nousevan auringon valoon” -kappaleessa.

Päivi Lepistö on kotoisin Kihniöstä, mutta asuu nykyään Tampereella. Hän on naimisissa muusikko Asko ”Daffy” Terävän kanssa ja heillä on kaksi yhteistä lasta. 

Lepistö on 1990-luvulla perustetun Movetron-yhtyeen laulaja, joka tunnetaan muun muassa kappaleista ”Romeo ja Julia”, ”Ei kenenkään maa” sekä ”Nyt on jatkot”. Yhtye on julkaissut viisi studioalbumia ja kokoelma-albumin.

Lepistö on kuultu vierailevana esittäjänä usealla Aamupoikien esittämällä kappaleella, muun muassa ”Eurodance” ja ”Jäätelökesä”. Päivi laulaa myös vierailevana solistina Juha Mäkkeli ja Vierailevat ystävät -yhtyeen singlellä ”Junamatkalla”. Single ilmestyi kesällä 2011. Lisäksi Päivi on solistina suomalaisen lauluntekijän Juha Mäkkelin tekemällä norjalaiselle rallitähdelle Andreas Mikkelsenille omistetulla tribuuttilaululla, jonka englanninkielinen versio ”Your day” ilmestyi kesällä 2013. Laulusta tehty espanjankielinen versio ”Su dia” ilmestyi keväällä 2015.

Vuonna 2020 Lepistö osallistui Tähdet, tähdet -musiikkikilpailun kuudennelle tuotantokaudelle, josta putosi kuudentena. Hän tuli kilpailijaksi Pandoran tilalle.

Diskografia

Albumit 
 Yöperhonen

Singlet 
 En kaipaa sua
 Kuinka voit?
 Poissa silmistä
 Mä tuun, mä meen

Lähteet 

Suomalaiset laulajat
Vuonna 1973 syntyneet
Elävät henkilöt
Billy Martin

William Dean "Billy" Martin (s. 15. kesäkuuta 1981) on Good Charlotte -yhtyeen kitaristi ja kosketinsoittaja. Hän syntyi Annapolisissa Marylandissa.

Good Charlotte
Billy Martin liittyi vuonna 1995 Good Charlotteen rytmikitaristiksi. Yhtyeen The Chronicles of Life and Death albumia äänitettäessä Martin ja Benji Madden, GC'n alkuperäinen soolokitaristi, vaihtoivat kitararooleja. Martin soittaa myös koskettimia albumilla. 

Martin nauttii piirtämisestä ja loi kannet Chronicles of Life and Deathille. Hän taiteili myös videoille Predictable ja The Chronicles of Life and Death.

Aiheesta muualla
 Martinin Bloodzilla-nimiset kotisivut

Yhdysvaltalaiset kitaristit
Amerikanitalialaiset
Vuonna 1981 syntyneet
Elävät henkilöt
Anders Fridén

Anders Fridén (s. 25. maaliskuuta 1973) on ruotsalaisen melodisen death metal -yhtyeen In Flamesin laulaja, joka on laulanut yhtyeessä vuodesta 1995 saakka. Hänet tunnetaan parhaiten möreästä äänestä ja lavaesiintymisestään. Fridénillä on myös sivuprojektiyhtye Passenger, jossa hän toimii laulajana, mutta yhtyeen toiminta vaikuttaa lakanneen, sillä albumin Passenger (2003) jälkeen ei ole tullut mitään ja nettisivut ovat hävinneet. Vaikuttavana tekijänä toimii myös Andersin pääyhtye In Flames, joka ei jätä aikaa sivuprojekteille. Fridénin aiemmat yhtyeet ovat Dark Tranquillity ja Ceremonial Oath.

Fridénillä on lapsi nimeltä Agnes vaimonsa Helena Lindsjön kanssa. Hän on yksi vuonna 2017 perustetun pienpanimon Frequency Beer Worksin omistajista.

Lähteet

Aiheesta muualla 

Ruotsalaiset metallimusiikin laulajat
Vuonna 1973 syntyneet
Elävät henkilöt
E.ON Ruhrgas

E.ON Ruhrgas AG on E.ON -konserniin kuuluva yritys. Se on Saksan suurin maakaasun jakeluyhtiö ja yksi Nord Stream -kaasuputkihankeen osakkaista. Ruhrgas on merkittävä kaasun jakeluyhtiö myös monessa muussa Euroopan maassa. Suomessa E.ON Ruhrgas omistaa 20 % Gasumin osakekannasta.

E.ON Ruhrgas vastaa muun muassa venäläisen Gazpromin toimittaman maakaasun maahantuonnista Saksaan sekä sen jakelusta. 

E.ON Ruhrgasin sai maakaasunsa vuonna 2006 27 % Norjasta, 27 % Venäjältä, 19 % Hollannista, 16 % Saksasta, 9 % Isosta-Britanniasta ja 3 % Tanskasta.

Lähteet
 Annual Report 2006

Aiheesta muualla
E.ON Ruhrgas

Saksalaiset energiayhtiöt
Oliver Mtukudzi

Oliver "Tuku" Mtukudzi (22. syyskuuta 1952 Harare – 23. tammikuuta 2019 Harare) on zimbabwelainen muusikko, joka aloitti uransa vuonna 1977 liityttyään Wagon Wheels -yhtyeeseen. Yhtyeen single Dzandimomotera myi kultaa. Myöhemmin Mtukudzi perusti yhtyeen The Black Spirits. Hänellä on myös menestyksekäs sooloura.

Lähteet

Aiheesta muualla 
Oliver Mtukudzin muistokirjoitus Helsingin Sanomissa

Zimbabwelaiset muusikot
Vuonna 1952 syntyneet
Vuonna 2019 kuolleet
Marttyyrien Ääni

Marttyyrien Ääni ry (aiemmin Stefanus-Lähetys ry), Voice of the Martyrs, on yhteiskristillinen tunnustuskuntiin sitoutumaton lähetysyhdistys. Sen tavoitteena on tukea seurakuntien evankeliointi- ja lähetystoimintaa kristittyjen näkökulmasta maailman vaikeimmilla alueilla, auttaa monimuotoisesti uskonsa tähden vainottuja ja tuoda vainottujen seurakuntien ääni kuuluville Suomessa. 

Marttyyrien Ääni ry kuuluu Richard Wurmbrandin toiminnan innoittamana syntyneeseen Marttyyrien Ääni -lähetysperheeseen, jolla on toimistot 20 maassa. Monissa maissa järjestö tunnetaan nimellä Voice of the Martyrs. Järjestö perustettiin Suomessa vuonna 1972 ja on rekisteröity 2. huhtikuuta 1973. 

Järjestö kertoo toimintanäkynsä perustuvan Hebrealaiskirjeen 13:3 jakeeseen: ”Muistakaa vankeja, niinkuin olisitte itsekin heidän kanssaan vangittuina; muistakaa pahoinpideltyjä, sillä onhan teillä itsellännekin ruumis.”

Marttyyrien Ääni kiinnittää toiminnassaan erityistä huomiota niihin maihin, joissa hallitus estää kristittyjä hankkimasta Raamattuja tai kristillistä materiaalia tai joissa kristittyjä vangitaan, surmataan ja heidän elämäänsä hankaloitetaan eri tavoin. Eriasteisista vainoista kärsiviä kristittyjä arvellaan maailmassa olevan jopa yli 300 miljoonaa. 

Järjestö kertoo työmuodoikseen tukea ja varustaa kristittyjä täyttämään lähetyskäskyä maissa, joissa heitä vainotaan, avustaa marttyyrien perheitä päivittäisissä tarpeissa, rohkaista vainottuja ja tiedottaa kristittyjen vainoista sekä toteuttaa tukiprojekteja vainottujen auttamiseksi. Marttyyrien Äänen avustustoiminta rahoitetaan yksityisten ihmisten, yritysten ja seurakuntien lahjoituksilla.

Yhdistyksen ilmainen tiedotuslehti on nimeltään Marttyyrien Ääni (aikaisemmin Stefanus-viesti), ja se on ilmestynyt vuodesta 1971 lähtien.

Marttyyrien Ääni tuottaa ja esittää Taivas TV7 -kanavalla vainottujen seurakuntien asiaa käsittelevää Marttyyrien ääni -ohjelmaa ja lähettää radio-ohjelmia Radio Deissä ja Radio Patmoksessa. Tuoreimpina uutiset päivittyvät järjestön Facebook- ja Instagram sivuilta. Lisäksi Facebookissa lähetetään suora "Vartti Vainotuille" ajankohtaisohjelma tiistaisin klo 18.

Marttyyrien Ääni on Suomen Evankelisen Allianssin yhteisöjäsen.

Katso myös 
 Kristittyjen vainot

Lähteet

Aiheesta muualla 
 Marttyyrien ääni ry

Kristittyjen vainot
Suomalaiset lähetystyöjärjestöt
Suomalaiset ihmisoikeusjärjestöt
Russell Crowe

Russell Ira Crowe (s. 7. huhtikuuta 1964 Wellington) on uusi­seelantilainen Oscar-palkittu näyttelijä, muusikko ja tuottaja. Crowe on asunut suurimman osan elämästään Australiassa.

Ura 

Esiinnyttyään televisio­sarjoissa Neighbours ja Living with the Law Crowe sai ensimmäisen elo­kuva­roolinsa elo­kuvasta The Crossing. Hän siirtyi Hollywoodin saatuaan menestystä Australiassa. Crowen ensimmäinen Hollywood-rooli oli elo­kuvassa Nopeat ja kuolleet vuodelta 1995.

Vuonna 1997 Crowe sai osan Curtis Hansonin menestys­elo­kuvasta L.A. Confidential. Parin vuoden päästä Crowe sai ensimmäisen Oscar-ehdokkuutensa tosi­tapahtumiin perustuvasta elo­kuvasta The Insider – sisäpiirissä, joka kertoo tupakka­teollisuuden salaisuuksista. Seuraavana vuonna Crowe voitti Oscarin parhaasta mies­pääosasta elo­kuvassa Gladiator. Kolmannen perättäisen Oscar-ehdokkuuden hän sai elo­kuvasta Kaunis mieli, jossa hän näyttelee matemaatikko John Nashia. Samasta elokuvasta hän sai myös Bafta-palkinnon. Sittemmin Crowe on näytellyt useissa Ridley Scottin ohjaamissa elo­kuvissa, joista menestynein on Gladiator.

Yksityiselämä 

Russell Crowe oli naimisissa näyttelijä Danielle Spencerin kanssa vuodesta 2003 vuoteen 2012. Heillä on kaksi lasta.

Valikoitu filmografia 

 L.A. Confidential (1997)
 Gladiator (2000)
 Kaunis mieli (2001)
 Master and Commander: Maailman laidalla (2003)
 American Gangster (2007)

Aiheesta muualla 

Uusiseelantilaiset näyttelijät
Australialaiset näyttelijät
Parhaan miespääosan Oscar-palkinnon saajat
Golden Globe -palkinnon saajat
BAFTA-palkinnon saajat
SAG-palkinnon saajat
Vuonna 1964 syntyneet
Elävät henkilöt
Seulonnan keskeiset artikkelit
Kouta

Kouta () on kylä ja rautatieasema Murmanskin alueen Kantalahden piirin Zelenoborskin kunnassa. Kylä sijaitsee Vienanmeren Kantalahden Koudanlahteen laskevan Koutajoen suussa 32 kilometriä Zelenoborskista maanteitse kaakkoon. Koudan asema sijaitsee Muurmannin radalla kymmenen kilometriä kylästä länteen. Kylässä on 20 ja asemalla 37 asukasta (vuonna 2010).

Historia
Koudan pomorilaiskylä mainitaan Solovetskin luostarin asiakirjoissa 1500-luvun alussa. 1800- ja 1900-lukujen vaihteessa se oli Arkangelin läänin Kemin kihlakuntaan kuuluneen volostin eli kunnan keskus sekä suurehko merisatama, josta vietiin ulkomaille Koutajoen lohta, silliä ja puutavaraa. Koudanlahden saarilla toimi kolme sahalaitosta.

Vuonna 1905 kylässä oli koulu, kirkko, kyytiasema, 85 taloa ja 325 asukasta. Koudan kuntaan kuului myös Knäsöin kylä. Se rajoittui pohjoisessa Kantalahden, lännessä Oulangan ja etelässä Kiestingin ja Kieretin kuntiin sekä idässä Vienanmereen. Vuonna 1907 kunnassa oli 713 asukasta, joista 94 oli karjalaisia.

1920-luvulla Kouta liitettiin kyläneuvostona Karjalan ASNT:n Kantalahden piiriin. Vuonna 1926 sen alueella oli 2 600 ja vuonna 1933 4 000 asukasta.
Vuonna 1938 Kantalahden piiri liitettiin Murmanskin alueeseen.

1950-luvulla Knäsöin vesivoimalaitoksen rakentamisen yhteydessä Koutajoen niska padottiin ja Koutajärvelle kaivettiin uusi lasku-uoma pohjoisempana sijaitsevaan Knäsöinlahteen. Koutajoki saa nykyään alkunsa Serjakjärvestä, mutta ajoittain Koutajärven tekoaltaan vedet tulvivat jokea pitkin Koudan kylään.

Nykypäivä ja nähtävyydet
Koudan kylä koostuu puutarhapalstojen ympäröimistä puutaloista, joissa on nykyään lähinnä kesäasutusta. Kylään johtaa soratie sen länsipuolella kulkevalta Pietarin ja Murmanskin väliseltä M18-valtatieltä. Kesäaikaan sieltä on linja-autoyhteys Zelenoborskiin.

Kylässä sijaitsee 1600-luvulla rakennettu Pyhän Nikolauksen kirkko, joka on ainutlaatuinen pohjoisen puuarkkitehtuurin muistomerkki ja valtakunnallinen suojelukohde. Sen vieressä seisoo vuonna 1705 pystytetty kellotapuli. Kylässä on säilynyt myös 1800–1900-lukujen vaihteen asuintaloja. Siellä toimii vuonna 1896 perustettu sääasema.

Lähteet

Viitteet

Aiheesta muualla
 Kuvia Koudan kirkosta 

Itä-Karjalan entiset kunnat
Kantalahden piiri
Viena
Pellinore

Pellinore oli yksi pyöreän pöydän ritareista. Legendojen mukaan hän oli Litinoisen kuningas ja toisen huomattavan pyöreän pöydän ritarin, Percivalin, isä. Tarinoiden mukaan hän surmasi taistelukentällä kuningas Arthurin vastustajan, kuningas Lotin.

Pyöreän pöydän ritarit
Tuomiosunnuntai

Tuomiosunnuntai on Suomessa ja Ruotsissa kirkkovuoden viimeinen sunnuntai. Sitä vietetään aikaisintaan 20. ja viimeistään 26. marraskuuta, viikkoa ennen ensimmäistä adventtisunnuntaita, joka aloittaa seuraavan kirkkovuoden..

Läntisissä kirkkokunnissa 
Tuomiosunnuntai kirkkovuoden viimeinen sunnuntai.  siis viikkoa ennen ensimmäistä adventtisunnuntaita, joka aloittaa seuraavan kirkkovuoden.

Kirkkovuoden viimeisen sunnuntain nimi vaihtelee eri kielissä ja kirkkokunnissa. Nimi "Tuomiosunnuntai" on käytössä vain Suomessa ja Ruotsissa. Katolisessa kirkossa se on Herramme Jeesuksen Kristuksen, maailman­kaikkeuden kuninkaan juhla tai lyhemmin Kristuksen kuninkuuden sunnuntai. Saksan evankelisissa kirkoissa päivän nimi on "Totensonntag" tai "Ewigkeitssonntag"  ja sen viettoaihe on vainajien muisto., kun taas viimeiseen tuomioon viittaava tuomio­sunnuntai on useimmista muista kirkko­kunnista poiketen kaksi viikkoa aikaisemmin. Virossa päivä on surnutepüha, ja se on omistettu kuolleiden muistolle. 

Suomen evankelis­luterilaisessa kirkossa kirkko­vuoden viimeinen sunnuntai on Ruotsin mallin mukaan 'tuomiosunnuntai', . Vuoden 1686 kirkkolaissa määrättiin, että kirkkovuoden viimeisenä sunnuntaina piti saarnata viimeisestä tuomiosta Matteuksen evankeliumin 25ː1-46 pohjalta. Sitä aikaisemmin kirkkovuosi päättyi siihen sunnuntaihin, joka kirkkovuodessa oli, riippuen pääsiäisen ajankohdasta. Päivän nimi tuomiosunnuntai tuli evankeliumikirjaan Ruotsissa 1921. Suomessa otettiin vuoden 1958 evankeliumikirjaan Ruotsin esikuvan mukaisesti nimitys tuomiosunnuntai. Tästä päivästä käytetään myös nimitystä Kristuksen kuninkuuden sunnuntai.. Tuomiosunnuntain liturginen väri on Suomen evankelis-luterilaisessa kirkossa ja Ruotsin kirkossa vihreä. 

Tuomiosunnuntain sanoma liittyy Kristuksen toiseen tulemiseen, nyt kuninkaana ja vanhurskaana tuomarina.

Ortodoksisessa kirkossa 
Tuomiosunnuntai on toiseksi viimeinen sunnuntai eli 3. valmistussunnuntai ennen Suurta paastoa, joka edeltää pääsiäistä. Tuomiosunnuntaina valmistaudutaan Suureen paastoon jättämällä pois liharuuat, mutta ei vielä kananmunia ja maitoruokia.

Lähteet

Aiheesta muualla 
Tuomiosunnuntai Suomen ev-lut-kirkon sivulla
Tuomiosunnuntai / Ortodoksi.net

Ortodoksisen kirkon kirkkovuosi
Marraskuun juhlapäivät
Kristilliset juhlapäivät
Kodiak

Kodiak on kaupunki Alaskassa Kodiakinsaarella. Se on saaren suurin kaupunki. 

Kodiak on toiseksi tuottavin kalastussatama Alaskassa (Dutch Harbor/Unalaskan jälkeen) ja neljänneksi tuottavin koko Yhdysvalloissa sekä kalastuksen määrällä että arvolla mitattuna. 

Vuoden  väestönlaskennassa Kodiakissa asui 6 334 ihmistä. Näistä 46,40 % oli etnisesti valkoisia ("white"), 10,47 % Amerikan alkuperäiskansoihin kuuluvia ja 31,73 % aasialaisia.

Lähteet

Kirjallisuutta 
 

Alaskan kaupungit
Pulmuset (televisiosarja)

Pulmuset (Married... with Children) on yhdysvaltalainen tilannekomediasarja, joka kertoo chicagolaisen alempaan keskiluokkaan kuuluvan Bundyn perheen elämästä esikaupungissa.

Sarja kehitettiin vastapainoksi 1980-luvun ”onnellisista perheistä” kertoneille televisiosarjoille kuten Bill Cosby Show tai Perhe on paras. Niiden vastakohtana Pulmusten tyyli oli suorasukaista, seksuaalisesti vihjailevaa ja huonokäytöksistä. Perheeseen kuuluvat sovinistinen ja alistunut kenkämyyjä-isä Al (Ed O’Neill), kotirouva-äiti Peggy (Katey Sagal) joka ei juuri siivoa eikä laita ruokaa, yksinkertainen ja hutsahtava blonditytär Kelly (Christina Applegate), näsäviisas poika Bud (David Faustino) ja laiminlyöty Buck-koira. 

Bundyn perheen naapurina on Rhoadesin pariskunta, Steve (David Garrison) ja Marcy (Amanda Bearse). Viidennellä tuotantokaudella Marcy menee naimisiin uuden miehen, Jefferson D’Arcyn (Ted McGinley) kanssa. Kymmenennellä tuotantokaudella Buck menehtyy ja Bundyt hankkivat koiranpennun, jonka nimeksi tulee Lucky.

Sarjan esittäminen alkoi FOX-televisioverkossa 5. huhtikuuta 1987 ja sarjan viimeinen jakso esitettiin 9. kesäkuuta 1997. Sarjan tunnusmusiikkina käytettiin Frank Sinatran laulamaa kappaletta ”Love and Marriage”.

Televisiosarjasta tehtiin myös oma sarjakuvalehti, jota julkaistiin lyhyen aikaa 1990-luvulla eri maissa. Suomessa nimi oli Pulmuset, Ruotsissa Våra värsta år. Piirrosten lisäksi lehdessä julkaistiin sarjan esiintyjien ihailijakuvia.

Suomessa sarjan jaksoja on esitetty moneen otteeseen MTV:llä, Kolmoskanavalla ja MTV3:lla. 2000-luvulla sarjan jaksoja on esitetty Nelosella. Syksystä 2012 eteenpäin sarjaa esittää TV5.

Sarjasta on työn alla animaatioversio, jonka käsikirjoittajana toimii Family Guyn tuottaja Alex Carter. Äänirooleissa on alkuperäissarjan näyttelijät.

Rooleissa

Sarjan muunmaalaiset versiot 
Pulmusista on tehty ainakin seuraavat uusintaversiot:
 Argentiina: Casados con Hijos
 Brasilia: A Guerra dos Pintos
 Chile: Casado con Hijos 
 Espanja:  Matrimonio con Hijos
 Kolumbia:  Casados con Hijos
 Saksa:  Hilfe, meine Familie spinnt
 Unkari: Egy rém rendes család Budapesten
 Venäjä: Счастливы вместе
 Yhdistynyt kuningaskunta: Married for Life

Lähteet

Aiheesta muualla
 Viralliset kotisivut
 Viralliset kotisivut (UK) 
 

Tilannekomediat
Perhesarjat
Yhdysvaltalaiset komediasarjat
Seulonnan keskeiset artikkelit
1980-luvun televisiosarjat
1990-luvun televisiosarjat
Foxin televisio-ohjelmat
Vincent Schiavelli

Vincent Andrew Schiavelli (10. marraskuuta 1948 – 26. joulukuuta 2005) oli yhdysvaltalainen luonnenäyttelijä. Schiavelli oli tunnettu erikoisesta ulkonäöstään, jonka ansiosta hänet usein valittiin esittämään outoja roolihahmoja.

Schiavelli syntyi Brooklynissä New Yorkissa italialais-amerikkalaiseen perheeseen. Hän opiskeli näyttelemistä New Yorkin yliopiston teatterilinjalla, näyttämöllä hän esiintyi 1960-luvulta lähtien.

Schiavellin ensimmäinen valkokangasrooli oli Miloš Formanin vuonna 1971 valmistuneessa elokuvassa Taking off – otetaan hatkat. Hyvä roolityö poiki hänelle paljon töitä, varsinkin Formanin elokuvissa. Schiavelli avusti myös elokuvan käsikirjoittajia käsikirjoitustyössä. Televisiosarjassa Schiavelli esiintyi ensimmäisen kerran vuonna 1972, hänellä oli pieni sivuosa komediasarjassa The Corner Bar.

Schiavelli oli naimisissa näyttelijä Allyce Beasleyn kanssa vuodet 1985–1988. Pariskunnan poika, Andrea, syntyi vuonna 1987. Vuonna 1992 Schiavelli avioitui yhdysvaltalaisen harpunsoittajan Carol Mukhalianin kanssa.

Vincent Schiavelli menehtyi keuhkosyöpään 57 vuoden ikäisenä kotonaan Sisilian Polizzi Generosassa, samassa kaupungissa, josta hänen isoisänsä oli kotoisin. Schiavelli kirjoitti kaupungista myös vuonna 2002 ilmestyneessä kirjassaan Many Beautiful Things: Stories and Recipes from Polizzi Generosa.

Tunnettuja rooleja 
 Taking off – otetaan hatkat (Taking Off, 1971) – Schiavelli
 Yksi lensi yli käenpesän (One Flew Over The Cuckoo’s Nest, 1975) – potilas Frederickson
 Taxi (Taxi, televisiosarja, 1978–1983) – Gorky-pappi
 Frisco Kid (The Frisco Kid, 1979) – Bruno
 Amadeus (Amadeus, 1984) – Salierin palvelija
 Kuumat kinkut (Fast Times at Ridgemont High, 1982)
 Fast Times (Fast Times, spin-off-televisiosarja elokuvasta Kuumat kinkut, 1986) – Vargas
 Ghost – näkymätön rakkaus (Ghost, 1990) – kummitus metrossa
 Batman – paluu (Batman Returns, 1992)
 Huominen ei koskaan kuole (Tomorrow Never Dies, 1997)
 Man on the Moon (Man on the Moon, 1999) – Maynard Smith

Schiavelli näytteli kaikkiaan yli viidessäkymmenessä elokuvassa. Vuonna 1997 Vanity Fair -lehti valitsi hänet yhdeksi Yhdysvaltojen parhaista luonnenäyttelijöistä.

Lähteet

Aiheesta muualla 
 

Yhdysvaltalaiset näyttelijät
Vuonna 1948 syntyneet
Vuonna 2005 kuolleet
Wasted

Wasted on suomalainen punk-yhtye, joka aloitti Joensuussa vuonna 1996. Yhtye on keikkaillut runsaasti kotimaassa ja tehnyt useita Euroopan-kiertueita. Wasted on tunnettu kantaa ottavista sanoituksista lauluissaan. Jäsenet tukevat muun muassa antimilitarismia ja eläinten oikeuksia.

Ville ja Antti Rönkkö kuuluvat myös I Walk The Line -yhtyeeseen ja basisti Tuomas Järvinen soittaa Abduktiossa.

Jäsenet

Nykyiset

 Ville Rönkkö – laulu, kitara
 Antti Rönkkö – kitara
 Miikka Järvinen – rummut
 Tuomas Järvinen – basso

Entiset

 Kalle – basso (1996–2003)

Diskografia

Albumit

 Suppress & Restrain (LP/CD, Combat Rock Industry, 2000; MC, Trujaca Fala, 2000)
 Down and Out (CD, Combat Rock Industry, 2001; LP, Scene Police; MC, Trujaca Fala)
 Can't Wash off the Stains (MCD/10", Combat Rock Industry / Boss Tuneage, 2003)
 Here We Go Again (kokoelma-CD, Combat Rock Industry, 2003)
 Heroes Amongst Thieves (CD, Combat Rock Industry, 2004)
 Outsider By Choice (LP/CD, Combat Rock Industry, 2011)
 The Early Years (kokoelma-2LP/CD, Combat Rock Industry, 2012)
 Rugged, Raw & Unplugged (10", Combat Rock Industry, 2013)
 Here Comes The Darkness (LP/CD, Combat Rock Industry, 2013)
 The Truth Will Not Be Televised (12", Combat Rock Industry, 2016)

7":t

 Inside Out (Undergound-productions, 1998)
 Battle of Life (Grey Days/Halla, 1999)
 On the Brink (Brown/Grey Days, 1999)
 Wasted/The Stakeout split (Combat Rock Industry/7Ply, 2001)
 Modern World Is Dead (Combat Rock Industry, 2010)

Kokoelmilla mukana

 Jäähyväiset aseille 2 (CD, AKL, 1999)
 kappaleet ”Missing in Action” ja ”War Heroes”
 Underground Invasion #4 (CD, Beer City Records, 1999)
 kappale ”Root of All Evil”
 Lepakon hautajaiset Live 12.–13.11.1999 (Hautajaisväki, 2000)
 kappale ”Battle of Life”
 Rönky (7" EP, Rönky Records)
 kappale ”Pacified (By War)”
 Lippajärvi (7" EP, Brew)
 kappale ”White Trash Disease”
 Passing Bells (7", Passing Bells)
 kappale ”No End in Sight”
 Isältä pojalle: Suomipunk 1978–2001 (CD, Megamania, 2001)
 kappale ”One of Them”
 Garaz (CD, Garaz, 2001)
 kappaleet ”Here, Now & Always” ja ”Jaded Eyes”
 Pasazer #15 (CD, Pasazer, 2001)
 kappale ”Here, Now & Always”
 Pasazer #16 (CD, Pasazer, 2002)
 kappale ”Fuel”

Musiikkivideot
 ”The Corner”
 ”In the Suburbs”
 "Concrete Wasteland"

Aiheesta muualla
 Bändin viralliset kotisivut  
 

Suomalaiset punkyhtyeet
Hiihdon maailmanmestaruuskilpailut 1987

Vuoden 1987 hiihdon maailmanmestaruuskilpailut järjestettiin Oberstdorfissa Saksan liittotasavallassa 12.–21. helmikuuta 1987.

Ensimmäistä kertaa arvokilpailuissa kilpailtiin erikseen vapaan ja perinteisen hiihtotavan kilpailuissa.

Miesten maastohiihto

15 km (p) 

Päivämäärä: 15. helmikuutaSuomen Jari Laukkanen oli kilpailussa yhdeksäs, Harri Kirvesniemi 12., Aki Karvonen 15., Ari Hynninen 16. ja Kari Härkönen 28:s.

30 km (p) 

Suomen Kari Ristanen oli kilpailussa kymmenes ja Jari Laukkanen 12:s.

50 km (v) 

Suomen Harri Kirvesniemi oli kilpailussa 20. ja Jari Laukkanen 31:s.

4 × 10 km viesti

Naisten maastohiihto

5 km (p) 

Suomen Pirkko Määttä oli kilpailussa yhdeksäs, Tuulikki Pyykkönen 12. ja Jaana Savolainen 29:s.

10 km (p) 

Suomen Pirkko Määttä oli kilpailussa kahdeksas, Eija Hyytiäinen 12. ja Tuulikki Pyykkönen 20:s.

20 km (v) 

Suomen Pirkko Määttä oli kilpailussa 17., Eija Hyytiäinen 22. ja Jaana Savolainen 33:s.

4 × 5 km viesti

Yhdistetty

Normaalikilpailu (K90 + 15 km)

Alun perin kilpailussa sijoittui toiseksi yhdysvaltalainen Kerry Lynch, joka sittemmin hylättiin hänen jäätyään kiinni dopingrikkomuksesta.

Suomen Jouko Parviainen oli kilpailussa 16., Sami Leinonen 25., Jyri Pelkonen 37. ja Jukka Ylipulli keskeytti.

Joukkuekilpailu (K90 + 3×10 km)

Suomen joukkue (Sami Leinonen, Jouko Parviainen ja Jyri Pelkonen) oli kilpailussa seitsemäs.

Mäkihyppy

Normaalimäki (K90) 

Suomen Tuomo Ylipulli oli kilpailussa seitsemäs ja Pekka Suorsa 13:s.

Suurmäki (K110) 

Suomen Tuomo Ylipulli oli kilpailussa kymmenes, Ari-Pekka Nikkola 11. ja Matti Nykänen 19:s.

Joukkuemäki (K110)

Mitalitaulukko 

Hiihdon MM-kilpailut
Vuoden 1987 urheilu
Saksan hiihto
Baijerin urheilu
Oberstdorf
Ilmanvaihtokone

Ilmanvaihtokone on rakennuksen ilmanvaihtojärjestelmässä ilmaa kierrättävä laite. Ilmanvaihtokoneen aikaansaaman ilmanpaineen avulla kuljetetaan tuore ilma kanavia pitkin huonetiloihin ja/tai käytetty jäteilma pois rakennuksesta. Ilmanvaihtokoneen tarve riippuu käytetystä ilmanvaihtojärjestelmästä.

Koneellisessa tulo- ja poistoilmajärjestelmässä sekä jäteilman poisto, että korvausilman otto hoidetaan ilmanvaihtokoneen puhaltimella.  

Koneellisessa poistoilmajärjestelmässä ilma poistetaan rakennuksesta koneellisen huippuimurin, ei varsinaisen ilmanvaihtokoneen avulla. Korvausilma virtaa sisään korvausilmaventtiileistä, tai hallitsemattomassa järjestelmässä rakenteiden raoista.  Poistettavan ilman lämpö voidaan ottaa talteen  poistoilmalämpöpumpulla.

Painovoimaisessa ilmanvaihtojärjestelmässä ei käytetä ilmanvaihtokonetta lainkaan, vaan ilma liikkuu korkeuden, tuulen tai lämpötilan erotuksen aikaansaaman paine-eron avulla.  Painovoimaisessa järjestelmässä lämmön talteenotto poistettavasta ilmasta ei ole mahdollista.

Lämmöntalteenotto

Koneellisen tulo- ja poistoilmajärjestelmän ilmanvaihtokoneet on nykyisin lähes poikkeuksetta varustettu lämmöntalteenotto (LTO)-laitteella, jolloin rakennuksesta poistettavan jäteilman sisältämää lämpöä siirretään tuloilmaan eri menetelmillä.  Näin saadaan jäteilman energiasta osa talteen rakennuksen tuloilmaan ja rakennuksen lämmitystarvetta vähennettyä. Nykyään moderni tapa lämmöntalteenoton toteutukseen on käyttää lämmönsiirtimenä lämpöpumppua, näin poistoilman sisältämä energia voidaan siirtää patterilämmitykseen, käyttöveteen tai tuloilman lämmittämiseen hyvin tehokkaasti.

Lähteet

Aiheesta muualla
 Rakennusten sisäilmasto ja ilmanvaihto. Määräykset ja ohjeet 2012
 Talotekniikkainfo

Rakennuksen ilmanvaihtojärjestelmät

de:Etagenheizung
es:Calefacción
ko:난방
it:Condizionamento (termotecnica)
nl:Cv-ketel
ja:暖房
ro:Încălzire
tr:Isıtma
yi:הייצונג